“กลุ่มเจมาร์ท” วิ่งคึก SINGER นำทีมพุ่ง 20% นิวไฮรอบ 26 ปี เก็งฯ ผลงานโตยกครัว
“กลุ่มเจมาร์ท” วิ่งคึก SINGER นำทีมพุ่ง 20% นิวไฮรอบ 26 ปี เก็งฯ ผลงานโตยกครัว
“กลุ่มเจมาร์ท” วิ่งคึก SINGER นำทีมพุ่ง 20% นิวไฮรอบ 26 ปี เก็งฯ ผลงานโตยกครัว
25 ธ.ค. 2563

ผู้สื่อข่าวรายงานว่า ณ เวลา 11.39 น. ราคาหุ้น บริษัท ซิงเกอร์ประเทศไทย จำกัด (มหาชน) หรือ SINGER อยู่ที่ระดับ 28.25 บาท บวก 4.75 บาท หรือ 20.21% สูงสุดที่ 29.25 บาท ต่ำสุดที่ระดับ 23.50 บาท ด้วยมูลค่าการซื้อขาย 438.46 ล้านบาท ทั้งนี้ราคาหุ้น SINGER ปรับตัวขึ้นสูงสุดในรอบ 26 ปี นับตั้งแต่ราคาหุ้นอยู่ที่ระดับ 28.37 บาท เมื่อวันที่ 14 ก.ย.2537
ด้านราคาหุ้น บริษัท เจ มาร์ท จำกัด (มหาชน) หรือ JMART อยู่ที่ระดับ 20.50 บาท บวก 1 บาท หรือ 5.13% สูงสุดที่ระดับ 20.60 บาท ต่ำสุดที่ระดับ 19.20 บาท ด้วยมูลค่าการซื้อขาย 490.49 ล้านบาท
เช่นเดียวกับ ราคาหุ้น บริษัท เจ เอ็ม ที เน็ทเวอร์ค เซอร์วิสเซ็ส จำกัด (มหาชน) หรือ JMT อยู่ที่ระดับ 35.25 บาท บวก 1 บาท หรือ 2.92% สูงสุดที่ระดับ 35.50 บาท ต่ำสุดที่ระดับ 34.25 บาท ด้วยมูลค่าการซื้อขาย 266.17 ล้านบาท
ทั้งนี้ บล.เมย์แบงก์ กิมเอ็ง (ประเทศไทย) ระบุในบทวิเคราะห์ แนะนำ “ซื้อ” หุ้น SINGER ราคาเป้าหมาย 21 บาท/หุ้น โดยมองว่าปี 2563 เป็นปีที่ดีและได้พิสูจน์ New normal ของฐานกำไรระดับร้อยล้านต่อไตรมาสของ SINGER และคาดว่าจะการเติบโตของกำไรยังไปต่อในปี 2564-65 โดยปรับประมาณกำไรขึ้น 20% จาก Credit cost ดีกว่าคาดถึง 300bps ด้วยคุณภาพสินทรัพย์ที่ดีในทุกธุรกิจ แนวโน้ม NPL จะลดลงต่อในอีกสองปีข้างหน้า ควบคู่กับไปการขยายพอร์ตสินเชื่อจำนำทะเบียน (C4C) ได้ในทุกไตรมาส ประเมินกำไรปี 2564 ที่ 21% เมื่อเทียบจากปีก่อน
นอกจากนี้ยังแนะนำ “ซื้อ” หุ้น JMT ประเมินราคาเป้าหมายที่ 35.50 บาทต่อหุ้น โดยการเติบโตของ JMT ยังดีและแข็งแรงเช่นเคย พร้อมจะทำ All time high ได้อย่างต่อเนื่องจนถึงโค้งสุดท้ายของปี ทั้งนี้ปรับประมาณการปี 64-65 ขึ้น 10% จาก GPM ที่ขยายตัวได้เร็วกว่าคาดจากสัดส่วนเงินสดบนกองหนี้ที่ตัดต้นทุนหมดเพิ่มขึ้นจาก 11% เป็น 20% หนุนปีหน้ามีกำไรสุทธิเติบโตได้น่าประทับใจ เพิ่มขึ้น 32% เมื่อเทียบจากปีก่อน
ด้าน บล.กรุงศรี ระบุในบทวิเคราะห์ แนะนำ “ซื้อ” JMART ราคาเป้าหมาย IAA Consensus ที่ 20.7 บาท โดยได้ปรับเข้าคำนวณใน SET100 รอบใหม่ ด้านผลประกอบการได้อานิสงส์มาตรการช็อปดีมีขึ้นหนุน ยอดขาย ส่วนธุรกิจของกลุ่มบริษัทลูก (JMT SINGER) โตแรงต่อเนื่อง